Prizioù Rannvroel Dazont ar Brezhoneg
Prizioù Rannvroel Dazont ar Brezhoneg zo prizioù bet krouet e 2002 evit lakaat war wel obererezhioù nevez pe lañsus kaset da benn e brezhoneg pe evit kas ar brezhoneg war-raok. Krouet int bet gant Kuzul Rannvro Breizh ha fiziet eo bet an aozañ anezho en Ofis ar Brezhoneg (Ofis Publik ar Brezhoneg diwar vremañ).

Istor
Tri friz a veze roet bep bloaz er penn-kentañ evit pep hini eus an tri rummad : hinienn, kevredigezh hag embregerezh. Abaoe 2009 e vez roet ur pevare priz, evit ar strollegezhioù.

Bep bloaz e vez roet ar prizioù en ur gêr disheñvel, da-geñver Gouel Erwan.

Ar bodad-barn a zo anezhañ dilennidi eus ar C'huzul-rannvro hag izili eus Kuzul-merañ Ofis ar Brezhoneg. E 2009 ez eus bet kinniget d'un nebeud kevredigezhioù breizhek bras kinnig danvez loreidi ha digoret eo bet ar bodad-barn da dud diavaez ivez.

Er bloavezh 2011 e veze roet : 2000 € d'al loaread kentañ, 1500 € d'an eil ha 500 € d'an trede.

Loreidi

Prizioù 2002

Roet eo bet ar prizioù e Ti-kêr Kemper d'an 19 a viz Mae 2002.

Prizioù 2003

Roet eo bet ar prizioù e Landreger d'ar 17 a viz Mae 2003.

Prizioù 2004

Roet eo bet ar prizioù e Kuzul-rannvro Breizh e Roazhon d'ar 14 a viz Mae 2004.

Prizioù 2005

Un tamm cheñchamant a zo er mont en-dro adalek ar bloavezh-se. Ar rummadoù a zo ar memes re, met tri friz a zo bremañ dre rummad e lec'h unan a-raok.

Roet eo bet ar prizioù en Abati Daoulaz e Daoulaz d'an 18 a viz Mae 2005.

Prizioù 2006

Roet eo bet ar prizioù e Kuzul-rannvro Breizh e Roazhon d'an 13 a viz Mezheven 2006.

Prizioù 2007

Roet eo bet ar prizioù er Maezioù Frank e Roazhon d'an 31 a viz Mae 2007.

Prizioù 2008

Roet eo bet ar prizioù e Kuzul-rannvro Breizh e Roazhon d'an 30 a viz Mae 2008.

Prizioù 2009

Roet eo bet ar prizioù e Palez ar c'hendalc'hioù en Oriant d'an 30 a viz Mae 2009. Krouet ez eus bet ur rummad nevez (Strollegezhioù) ouzhpenn d'an tri all (Hiniennoù, Kevredigezhioù, Embregerezhioù).

Prizioù 2010

Roet eo bet ar prizioù e Kuzul-rannvro Breizh e Roazhon d'an 19 a viz Mae 2010.

Prizioù 2011

Roet eo bet ar prizioù e selaouva Karmez e Gwened d'ar 17 a viz Even 2011.

Tud zo a gav iskis e vije roet ur priz war un dro d'un troour brezhonek, Yann-Varc'h Thorel, ha d'ur stal levrioù, FNAC Roazhon, ma n'haller kavout na levrioù brezhonek an troer-se, na hini all ebet</ref>.

Prizioù 2012 
Roet eo bet ar prizioù e Roazhon d'ar 28 a viz Genver 2012.

Prizioù 2013

Roet eo bet ar prizioù e c’hoariva Montroulez d'ar 26 a viz Genver 2013.

Prizioù 2014

Prizioù 2015

Roet eo bet ar prizioù e Logunec'h d'an 23 a viz Genver 2015.

Daveoù 

Brezhoneg
Ofis ar Brezhoneg
Prizioù Rannvroel Dazont ar Brezhoneg